**PÁLYÁZATI FELHÍVÁS**

A Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága …../2020. (VII...) határozata alapján kiírt

**„Tiszta utca, rendes ház 2020.”**

**pályázathoz**

Budapest Főváros VII. kerület Erzsébetváros Önkormányzata költségvetésében a jelen felhívás meghirdetésekor **12.000.000 forint**, azaz Tizenkétmillió forint **díjazási keret** áll rendelkezésre, amely a jelen pályázaton résztvevő **nyertes pályázók részére kerül odaítélésre**, a lenti szempontok alapján történő értékelés során **elért eredmény függvényében**.

**Pályázatot a VII. kerület közigazgatási területén lévő társasházak és lakásszövetkezetek** (a lakásszövetkezetekről szóló 2004. évi CXV. tv. 2.§ (1) bek.), **nyújthatnak be**, azonban **a pályázatban** összesen **az első 50 érvényes pályázatot benyújtó jelentkező vehet részt**, az első 50 érvényes pályázatot benyújtó jelentkező kerül értékelésre a pályázat együttműködési időtartama alatt. A pályázatok befogadása és érvényességének vizsgálata jelentkezési sorrendben történik. Nem nyújthat be pályázatot olyan társasház vagy lakásfenntartó szövetkezet, amely az arra rögzített határidőig nem számolt el bármilyen korábbi önkormányzati pályázati támogatással.

A pályázati eljárás lebonyolítója: Budapest Főváros VII. kerület Erzsébetvárosi

Polgármesteri Hivatal Városgazdálkodási Irodája

A helyszíni ellenőrzést végzi: Erzsébetváros Kft.

**A benyújtás határideje:** 2020. augusztus 25. kedd 12 óra, a határidőn túl

benyújtott pályázat érvénytelen.

**Az együttműködés időszaka:** 2020. szeptember 01. – 2020. december 31.

**Eredményhirdetés, díjak átadása:** 2021. március 31. napjáig.

**1. A pályázat benyújtásának módja és helye:**

* **cégkapun / ügyfélkapun keresztül elektronikus úton:**

*Hivatali kapu elérhetőség: rövid név: BPVIIPH; KRID kód:*500127390

Elektronikus úton, azaz ügyfélkapun, cégkapun keresztül történő feladás esetén az elküldés időpontja számít a benyújtás időpontjának.

* **személyesen:**

A személyes benyújtás a Polgármesteri Hivatal ügyfélszolgálatain (1073 Budapest, Erzsébet krt. 6. sz. alatti, valamint Budapest VII. kerület Garay utca 5. sz. alatti Polgármesteri Hivatal épületében) történik, hivatali időben, papír alapon egy eredeti példányban, zárt borítékban. A zárt borítékra kérjük ráírni: „Tiszta utca rendes ház 2020.” pályázat, valamint a zárt borítékra a Polgármesteri Hivatal ügyintézője írja rá év, hónap, nap, óra, perc formában a benyújtás időpontját.

**2. A pályázat benyújtásához szükséges dokumentumok:**

* hiánytalanul **kitöltött jelentkezési adatlap**, - a jelentkezési adatlap nyomtatvány átvehető:

*a Polgármesteri Hivatal ügyfélszolgálatain (Budapest VII. kerület Erzsébet krt. 6. vagy Budapest VII. kerület Garay utca 5.) vagy*

letölthető a www.erzsebetvaros.hu honlapról.

* I. számú melléklet: **a társasházi képviseletet igazoló okirat** másolata (így például alapító okirat, vonatkozó közgyűlési döntés),
* II. számú melléklet: **opcionálisan vállalt többletmunkák** (pl. graffiti mentesítés, járda nagynyomású mosása, fasor többletöntözése) felsorolást tartalmazó **nyilatkozat,**
* III. számú melléklet a pályázó társasház, lakásszövetkezet közgyűlésének pályázati részvételre vonatkozó döntéséről.

Érvénytelen az a pályázat, amely nem tartalmazza a hiánytalanul kitöltött és aláírt jelentkezési adatlapot, a társasházi képviseletet igazoló okiratot, közgyűlési döntést. Hiánypótlásra nincs lehetőség.

**3. A pályázat célja**

A „Tiszta utca, rendes ház” pályázat keretein belül a lakóközösségek úgynevezett védnökségbe veszik a takarítási kötelezettségbe tartozó közterületet. A pályázati rendszer elsődleges célja a közterületek tisztán és gyommentesen tartása, emellett a lakóközösségek jogszabályi kötelezettségeinek tudatosítása, a jogszabályi minimum előírásokon túlmutató feladatok ellátása, valamint a kapcsolattartás erősítése az Önkormányzat és a lakóközösségek között a köztisztasági problémák hatékonyabb kezelése céljából. A pályázaton résztvevő lakóközösségek elvégzik a társasház előtti járda és zöldsáv, valamint útpadka rendszeres gyom, hulladék és síkosság-mentesen tartását a jogszabályi előírásoknak megfelelően.

Kötelező feladatok – havi rendszerességgel kerül értékelésre a 4. és 5. pontokban leírtak alapján

* + guruló szemét, eb ürülék összegyűjtése,
  + útpadka menti takarítás,
  + járda vizes takarítása legalább havi 2 alkalommal,
  + a járda, zöldsáv és útpadka gyom-mentesen tartása,

Nem kötelező, de bírálati előnyt jelentő szempontok - egyszeri pontszámmal értékelt feladatok:

* + graffiti- és matricamentesítés a ház falán, a ház előtt található oszlopokon,
  + zöldfelület, fasori sáv öntözése (adottságtól függő, amennyiben van ilyen),
  + egyedi felajánlás szerinti feladatok elvégzése, pl.: fertőtlenítés, környezetkímélő, klórmentes, biológiailag lebomló szerek használatával, nagynyomású járdamosás.

**4. Díjazás:**

Az Erzsébetváros Kft. a pályázók által gondozásba, védnökségbe vett területet előre nem egyeztetett időpontokban rendszeresen ellenőrzi, valamint pontozza a terület tisztaságát az alábbi **értékelési tábla** alapján és az egyes helyszínek terheltségét figyelembe vevő **súlyozó szorzószámok** alkalmazásával. A pontozás eredményéről a résztvevőket havonta tájékoztatja. A pontozás alapján a pályázat együttműködési időszaka lezárultát követően a közterületek tisztaságáért legtöbbet tevő, legtöbb pontszámot elérő társasházakat. lakásszövetkezeteket az Önkormányzat pénzügyi adomány formájában díjazásban részesíti. A pályázat eredménye az Önkormányzat honlapján megjelenítésre kerül, valamint a pályázók elektronikus úton, azaz ügyfélkapun illetve cégkapun keresztül, e-mailen vagy postai úton értesítést kapnak. A döntés alapján a díjazás összegéről – a pénzügyi teljesítés érdekében – a Társasház, Lakásszövetkezet és Budapest Főváros VII. Kerület Erzsébetváros Önkormányzata megállapodást köt.

**5. Tiszta utca, rendes ház 2020. pályázat bírálati pontrendszer**

**Havi értékelés alkalmával adható pontok és szempontjai**

A pályázati együttműködési időszak során havonta történik értékelés előre nem jelzett időpontban végzett helyszíni szemle alapján.

|  |  |  |
| --- | --- | --- |
| **Szempont** | **Értékelés** | **pont** |
| Tisztaság, gurulószemét-, kutyaürülék-mentesség | a járda nagyon szemetes | **-2** |
| a járda szemetes | **-1** |
| a járdán néhány eldobált szemét, kutyaürülék van | **2** |
| a járdán nincs szemét, de van kutyaürülék | **3** |
| a járda szemétmentes, tiszta | **4** |

Egyes helyszínek terheltségét figyelembe vevő **súlyozó szorzószámok**

|  |  |  |
| --- | --- | --- |
| **terheltség kategóriák** | **Budapest Főváros VII. kerület Erzsébetváros közigazgatási területén** | **súlyozó pontszámok** |
| igen erősen terhelt | Király utca (Károly körút-Erzsébet körút közötti szakasz), Dob utca (Károly körút-Erzsébet körút közötti szakasz), Wesselényi utca (Károly körút-Erzsébet körút közötti szakasz), Dohány utca (Károly körút-Erzsébet körút közötti szakasz), Herzl Tivadar tér, Kazinczy utca, Akácfa utca, Madách Imre út, Nyár utca, Klauzál utca, Klauzál tér, Nagy Diófa utca, Bethlen Gábor utca (Thököly út—Péterfy utca közötti szakasz), Károly körút, Rákóczi út, Baross tér, Thököly út (Nefelejcs u. –Baross tér), Erzsébet körút, Kertész utca, Holló utca, | **2** |
| erősen terhelt | Rumbach Sebestyén utca, Király utca (Erzsébet körút-Rottenbiller utca közötti szakasz), Síp utca, Kürt utca, Csányi utca, Asbóth utca, Jósika utca, Dob u. (Erzsébet körút – Rottenbiller utca közötti szakasz) Wesselényi utca (Erzsébet körút-Rottenbiller utca közötti szakasz) Dohány utca (Erzsébet körút- Rottenbiller utca), Kéthly Anna tér, Csengery utca, Vörösmarty utca, Szövetség utca, Almássy utca, Almássy tér, Alsó erdősor, Huszár utca, Izabella utca, Rózsa utca, Hutyra Ferenc utca, Rottenbiller utca, Lövölde tér, Damjanich u, Dembinszky utca, István utca, Péterfy Sándor utca, Bethlen Gábor utca (Péterfy utca – Damjanich utca közötti szakasz), Bethlen Gábor tér, Garay utca, Garay tér, Nefelejcs utca, Hernád utca, Murányi utca, Dózsa György út, Kis Diófa u, Madách Imre tér, | **1,5** |
| átlagosan terhelt | Barcsay utca, Munkás utca, Osváth utca, Tivadar utca, Rejtő Jenő utca, Hevesi Sándor tér, Rózsák tere, Peterdy utca, Százház utca, Jobbágy utca, Verseny utca, Sajó utca, Alpár utca, Bajza utca, Cserhát utca, Szinva utca, Hársfa utca, Barát utca, Marek József utca, Városligeti fasor, Thököly út (Dózsa György út-Nefelejcs utca közötti szakasz) | **1** |

**Egyszeri pontszámok vállalt többletmunkára, pluszfeladatra**

A pályázati együttműködési időszak végén az opcionálisan vállalt pluszfeladatokra adható, egyszeri többlet pontszámot jelentő szempontok és a vonatkozó pontszámok. A pályázó fényképes beszámolóval igazolja a pluszfeladat teljesítését, legkésőbb 2021. január 20. napjáig történő benyújtással.

|  |  |  |
| --- | --- | --- |
| **Szempont** | **Értékelés** | **pont** |
| Fertőtlenítés, nagynyomású járdamosás | a területen rendszeres nagynyomású járdamosás történt | **20** |
| Zöldfelület, fa, fasor öntözése, gondozása | a területen zöldfelület szükség szerinti öntözése, gondozása | **15** |
| Grafiti- és matrica mentesítés | a ház falán, a ház előtti oszlopokon | **10** |

A fényképes beszámoló benyújtása a pályázat benyújtásával megegyező módon történik.

**Elvi díjazási táblázat az első 15 legjobban teljesítő Pályázó részére / Elvi díjazási táblázat az első 25 legjobban teljesítő Pályázó részére –**A Városüzemeltetési Bizottság hatáskörében meghozatalra kerülő döntés szerint vagy az első 15 legjobban teljesítő vagy az első 25 legjobban teljesítő pályázó kerül díjazásra.

|  |  |
| --- | --- |
| **elért pontszámok alapján eredményességi sorrend** | **díj összege** |
| 1 | 1 150 000,-Ft |
| 2 | 1 100 000,-Ft |
| 3 | 1 050 000,-Ft |
| 4 | 1 000 000,-Ft |
| 5 | 950 000,-Ft |
| 6 | 900 000,-Ft |
| 7 | 850 000,-Ft |
| 8 | 800 000,-Ft |
| 9 | 750 000,-Ft |
| 10 | 700 000,-Ft |
| 11 | 650 000,-Ft |
| 12 | 600 000,-Ft |
| 13 | 550 000,-Ft |
| 14 | 500 000,-Ft |
| 15 | 450 000,-Ft |
| Összesen: | 12 000 000,-Ft |
|  | |

|  |  |
| --- | --- |
| **elért pontszámok alapján eredményességi sorrend** | **díj összege** |
| 1 | 840 000,-Ft |
| 2 | 810 000,-Ft |
| 3 | 780 000,-Ft |
| 4 | 750 000,-Ft |
| 5 | 720 000,-Ft |
| 6 | 690 000,-Ft |
| 7 | 660 000,-Ft |
| 8 | 630 000,-Ft |
| 9 | 600 000,-Ft |
| 10 | 570 000,-Ft |
| 11 | 540 000,-Ft |
| 12 | 510 000,-Ft |
| 13 | 480 000,-Ft |
| 14 | 450 000,-Ft |
| 15 | 420 000,-Ft |
| 16 | 390 000,-Ft |
| 17 | 360 000,-Ft |
| 18 | 330 000,-Ft |
| 19 | 300 000,-Ft |
| 20 | 270 000,-Ft |
| 21 | 240 000,-Ft |
| 22 | 210 000,-Ft |
| 23 | 180 000,-Ft |
| 24 | 150 000,-Ft |
| 25 | 120 000,-Ft |
| Összesen: | 12 000 000,-Ft |

**6. További információk**

A pályázatok bontását a Polgármesteri Hivatal Városgazdálkodási Irodája végzi. Bontási jegyzőkönyvben kerülnek rögzítésre az érvényes és érvénytelen pályázatok a benyújtás időpontja feltüntetésével. Az időrendben első 50 érvényes pályázatot benyújtó pályázó elektronikus úton – azaz ügyfélkapun vagy cégkapun keresztül,- e-mailen vagy postai úton értesítést kap, hogy részt vesznek a pályázatban, számukra a helyszíni ellenőrzések és az együttműködési időszaki értékelések megkezdődnek.

A pályázókat a Városgazdálkodási Iroda 2020. augusztus 31. napjáig értesíti az érvényesség, érvénytelenség, eredménytelenség *(az első 50 érvényes pályázaton felül beérkezett pályázatok)* tényéről.

Az Erzsébetváros Kft. feladatra kijelölt munkatársai havi egy alkalommal, a pályázók részére nem ismertetett időpontokban végzik a pályázatban részt vevő helyszínek ellenőrzését, helyszínenként havonta 1-2 db az egyes helyszínekre jellemző fényképet készítenek, az alábbi pontrendszer alapján pályázónként kitöltik havonta egy alkalommal az értékelési táblázatot, valamint az elért eredményről a pályázók részére és a Városgazdálkodási Iroda részére havi egy alkalommal tájékoztatást küldenek. Az Erzsébetváros Kft. feladatra kijelölt munkatársai a 2020. december hónapban történt helyszíni ellenőrzésüket követően, a döntés előkészítés körében a havi adatokat összesítve és a fényképeket beazonosítható módon csatolva megküldik az adatokat a Városgazdálkodási Iroda részére legkésőbb 2021. január 20. napjáig.

A Városgazdálkodási Iroda feldolgozza a legkésőbb 2021. január 20. napjáig benyújtásra kerülő az opcionálisan vállalt pluszfeladatokra adható fényképes beszámolókat, valamint a döntés érdekében előterjeszti a rendelkezésére álló adatokat Budapest Főváros VII. kerület Erzsébetváros Önkormányzata Képviselő-testület Városüzemeltetési Bizottsága részére.

A díjazásra kerülő pályázóknak a megállapodás tervezet megküldésétől, illetve a tervezet elkészültéről szóló értesítés kézhezvételétől számított 45 napos jogvesztő határidő áll rendelkezésére a megállapodás tervezet elfogadására, azaz aláírására. A pályázati díj átutalására a szerződéskötést követő 30. napon belül kerül sor.

A pályázaton részt vevő társasház/lakásszövetkezet a pályázat benyújtásával egyben hozzájárul ahhoz, hogy az 1. számú Mellékletben található jelentkezési adatlapon rögzített adatokat az Európai Parlament és Tanács 2016/679. számú rendelete (GDPR), valamint az információs önrendelkezési jogról és az információszabadságról szóló 2011. évi CXII. törvény (továbbiakban: Info tv.) rendelkezéseit betartva, a pályázatot kiíró Budapest Főváros VII. kerület Erzsébetváros Önkormányzata, valamint a támogatási döntést előkészítő- és a támogatási döntést meghozó szerv a pályázattal, a pályázati eljárással és a támogatási döntéssel összefüggésben kezelje.

A pályázat benyújtója felelősséget vállal arra vonatkozóan, hogy a pályázati eljárás során az általa benyújtott anyagban szereplő természetes személyek adatainak kezelése jogszerűen történt, az érintettek a szükséges tájékoztatást megkapták.

A társasház/lakásszövetkezet pályázó tudomásul veszi, hogy az Info tv. 1. számú melléklete alapján a pályázók adatai és a pályázat eredménye az Önkormányzat hivatalos honlapján ([www.erzsebetvaros.hu](http://www.erzsebetvaros.hu)) nyilvánosságra kerülnek.

Nyertes pályázó tudomásul veszi az Info tv. azon rendelkezését, mely szerint az a természetes személy, jogi személy vagy jogi személyiséggel nem rendelkező szervezet, aki vagy amely az államháztartás alrendszerébe tartozó valamely személlyel pénzügyi vagy üzleti kapcsolatot létesít, köteles e jogviszonnyal összefüggő közérdekből nyilvános adatra vonatkozóan - erre irányuló igény esetén - bárki számára tájékoztatást adni.

A jelen pályázati kiírásban nem szabályozott kérdésekben a Polgári Törvénykönyvről szóló 2013. évi V. törvény, valamint a tárgyhoz kapcsolódó egyéb jogszabályok vonatkozó rendelkezései az irányadók.

A pályázattal kapcsolatban további felvilágosítást ad hivatali munkaidőben a Polgármesteri Hivatal Városgazdálkodási Iroda munkatársa, Juhászné Farkas Matild a 06-1-462- 3104 telefonszámon.

Budapest, 2020. május

Sáli Annamária

Városüzemeltetési Bizottság

elnöke